CELEX: 62007TN0501
Language: el
Date: 2007-12-24 00:00:00
Title: Υπόθεση T-501/07: Προσφυγή της 24ης Δεκεμβρίου 2007 — RS Arbeitsschutz κατά ΓΕΕΑ — RS Components (RS)

8.3.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 64/53
            
         Προσφυγή της 24ης Δεκεμβρίου 2007 — RS Arbeitsschutz κατά ΓΕΕΑ — RS Components (RS)
   (Υπόθεση T-501/07)
   (2008/C 64/84)
   Γλώσσα του δικογράφου της προσφυγής: η αγγλική
   Διάδικοι
   
      Προσφεύγουσα: R.S. Arbeitsschutz Bedarfshandelsgesellschaft mbH (Kaltenkirchen, Γερμανία) (εκπρόσωπος: M. Ivens, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: RS Components Ltd (Corby, Ηνωμένο Βασίλειο)
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του ΓΕΕΑ της 16ης Οκτωβρίου 2007 στην υπόθεση R 531/2007-2, η οποία κοινοποιήθηκε στην προσφεύγουσα στις 26 Οκτωβρίου 2007, και την απόφαση του τμήματος ανακοπών 13ης Φεβρουαρίου 2007 επί της ανακοπής υπ' αριθ. B 902 660.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το κοινοτικό εικονιστικό σήμα που συνίσταται στη σχηματική απεικόνιση ενός χεριού ή ενός γαντιού και των κεφαλαίων γραμμάτων «RS» με έντονους χαρακτήρες, για προϊόντα των κλάσεων 9, 17 και 25 — αίτηση υπ' αριθ. 4 113 981.
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: RS Components Ltd.
   
      Αντιταχθέν δικαίωμα επί σήματος ή σημείου: Το κοινοτικό εικονιστικό σήμα «RS» που έχει καταχωρισθεί για προϊόντα των κλάσεων 9, 17 και 25.
   
      Απόφαση του τμήματος ανακοπών: Δέχθηκε την ανακοπή στο σύνολό της.
   
      Απόφαση του τμήματος προσφυγών: Απόρριψη της προσφυγής.
   
      Λόγοι ακυρώσεως: Παράβαση του άρθρου 8, παράγραφος 1, στοιχείο β', του κανονισμού (ΕΚ) 40/94 του Συμβουλίου.